ΑΠÓΦΑΣΗ ΤΗΣ ΕΠΙΤΡΟΠΉΣ της 10ης Ιουλίου 2006 για την τροποποίηση του προσαρτήματος Α στο παράρτημα VIII της πράξης προσχώρησης του 2003 όσον αφορά ορισμένες εγκαταστάσεις του τομέα του κρέατος στη Λεττονία [κοινοποιηθείσα υπό τον αριθμό Ε(2006) 3084] (Κείμενο που παρουσιάζει ενδιαφέρον για τον ΕΟΧ) (2006/479/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας την πράξη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, και ιδίως το παράρτημα VIII κεφάλαιο 4 τμήμα B υποτμήμα I σημείο 1 παράγραφος δ), Εκτιμώντας τα ακόλουθα: (1) Χορηγήθηκε στη Λεττονία μεταβατική περίοδος για ορισμένες εγκαταστάσεις που αναφέρονται στο προσάρτημα Α (1) του παραρτήματος VIII της πράξης προσχώρησης του 2003. Το εν λόγω προσάρτημα έχει τροποποιηθεί με τις αποφάσεις 2004/460/ΕΚ (2), 2004/472/ΕΚ (3) και 2005/420/ΕΚ (4) της Επιτροπής. (2) Η Λεττονία έχει υποβάλει δήλωση ότι και οι εννέα εγκαταστάσεις σε εκκρεμότητα από τον κατάλογο των εγκαταστάσεων του τομέα του κρέατος που υπόκεινται σε μεταβατικές ρυθμίσεις είτε έχουν ολοκληρώσει τη διαδικασία αναβάθμισής τους και πλέον συμμορφώνονται πλήρως με την κοινοτική νομοθεσία είτε έχουν παύσει τις δραστηριότητές τους. Οι εν λόγω εγκαταστάσεις πρέπει, επομένως, να διαγραφούν από τον κατάλογο των εγκαταστάσεων που υπόκεινται σε μεταβατικές ρυθμίσεις. (3) Επομένως κρίνεται σκόπιμη η τροποποίηση του προσαρτήματος Α του παραρτήματος VIII της πράξης προσχώρησης του 2003. (4) Η μόνιμη επιτροπή για την τροφική αλυσίδα και την υγεία των ζώων έχει ενημερωθεί για τα μέτρα που προβλέπονται στην παρούσα απόφαση, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Οι εγκαταστάσεις που απαριθμούνται στο παράρτημα της παρούσας απόφασης διαγράφονται από το προσάρτημα A του παραρτήματος VIII της πράξης προσχώρησης του 2003. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 10 Ιουλίου 2006.

[Source: multi_eurlex | Tokens: 1796]